
గౌహతి : ఢిల్లీ ముఖ్యమంత్రి అరవింద్ కేజ్రీవాల్కు అస్సాం కోర్టు సోమవారం బెయిల్ ఇవ్వదగిన వారంట్ జారీ చేసింది. ప్రధాన మంత్రి నరేంద్ర మోదీ విద్యార్హతలపై కేజ్రీవాల్ ట్వీట్ చేయడంతో దాఖలైన పరువు నష్టం కేసులో ఈ వారంట్ జారీ అయింది.‘‘మోదీజీ 12 పాసయ్యారు. ఆ తర్వాత డిగ్రీ నకిలీది’’ అని కేజ్రీవాల్ డిసెంబరు 15న ట్వీట్ చేశారు. దీనిపై అస్సాం బీజేపీ నేత సూర్య రోంగ్ఫర్ పరువు నష్టం కేసు దాఖలు చేశారు. పోలీసులు ఐపీసీ సెక్షన్లు 499, 500, 501 ప్రకారం కేజ్రీవాల్పై కేసు నమోదు చేశారు. ఈ కేసుపై విచారణ జరుపుతున్న దిఫు కోర్టుకు కేజ్రీవాల్ రెండుసార్లు గైర్హాజరయ్యారు. దీంతో కోర్టు సోమవారం ఆయనకు బెయిలబుల్ వారంట్ జారీ చేసింది. తదుపరి విచారణ మే 8న జరుగుతుంది.

gauhati : dhilli mukhyamantri aravind kejrivalku assam kortu somavaram beyil ivvadagina warant jaarii chesindi. pradhaana mantri narendra modii vidyaarhatalapai kejrival tweet cheyadamtho daakhalaina paruvu nashtam kesulo ee warant jaarii ayindi.‘‘modiji 12 pasayyaru. aa tarvaata digri nakileedi’’ ani kejrival disembaru 15na tweet chesaru. deenipai assam bgfa netha suurya rongfer paruvu nashtam kesu daakhalu chesaru. poliisulu ipc sekshanlu 499, 500, 501 prakaaram kejrivalpai kesu namodu chesaru. ee kesupai vichaarana jaruputunna diphu kortuku kejrival rendusaarlu gairhajarayyaru. deentho kortu somavaram aayanaku beyilable warant jaarii chesindi. tadupari vichaarana mee 8na jarugutundi.